আমি সবসময় একজন ব্যতিক্রমধর্মী মানুষ। নিখাদ সাদা চরিত্রের মানুষ। শোভন ও ভালোর বিপরীতে কিছু করতে অভ্যস্থ নই। সাধারণত সবাই যেসব বিষয়ে গা ভাসিয়ে দেয়- সেটা আমি করি না। আমার কোনো বদাভ্যাস নেই। কোনো অসৎসঙ্গ নেই। এই কারণে আমার ওইরকম কোনো ভয় নেই। নেই পিছুটানও। আর এ কারণে সর্বক্ষেত্রে সাফল্য লাভের অদম্য ইচ্ছা ও দৃঢ় প্রত্যয় আমাকে তাড়িত করে। তবে জেদের ব্যাপারে জিজ্ঞেস করলে অথবা চূড়ান্ত সাফল্য অর্জনের প্রতিবন্ধকতা বা জটিলতা সম্পর্কে যখন আমাকে কেউ জিজ্ঞেস করেন, তখন উত্তরে আমি বলি- রানার্স আপ বা দ্বিতীয় স্থান অধিকারীকে কেউ মনে রাখে না, স্মরণও করে না। কে বলতে পারবে দ্বিতীয় কোন ব্যক্তি হিমালয়ের চূড়ায় আরোহণ করেছে? দ্বিতীয় কোন ব্যক্তি চাঁদে পা রেখেছে? কে বলতে পারবে কোন ব্যক্তি দ্বিতীয় নম্বরে এসেছে? এসবের উত্তর কেউ দিতে পারবে না। কারণ দ্বিতীয় ব্যক্তিকে কেউ মনে রাখে না। সবার নজর থাকে প্রথম স্থান অধিকারীর দিকে। জিগ জিগলারের ভাষায়: If you don’t see yourself as a winner, then you cannot perform as a winner.